'n Woolies Winter-kookstryd met Minki! | Netwerk24
30 Junie 2021 10:33
Kykers gaan baie inspirasie kry uit die drie temas: die perfekte weeksaand-ete, tuisgemaakte "kitskos" en 'n winterfees vir die naweek.
En verwag maar dat die spanning hoog gaan loop, want elke span kry dieselfde tyd om Minki se opdragte uit te voer om heerlike kos – wat boonop mooi lyk – voor te sit. Al twee spanne gaan ook moet koes vir 'n onverwagte draaibal wanneer 'n ekstra Woolies-bestanddeel bygesit word wat deel van hul spyskaart moet word.
Chelesile Moyo, senior bemarkingsbestuurder van Woolworths Foods, sê kykers kan – net soos die deelnemers – al die gebruiklike winter-gunstelinge verwag: sop, stewige bredies, seisoensvrugte en gebakte nageregte. "Of jy graag self kook of net 'n bereide maaltyd in die oond wil druk, ons maak dit vir jou maklik."
Klik hier vir 'n voorsmakie van die lekker resepte wat jy in dié spesiale episode te wagte kan wees.
'n Woolies Winter-kookstryd met Minki word aangebied in vennootskap met Woolworths. Maak jou inkopielysie en kry alles wat jy nodig het by jou naaste Woolies-winkel vars van die rak. Of bly veilig tuis, en bestel aanlyn.
Op Donderdag 8 Julie kan jy aansluit by 'n opwindende uur lange aanlyn Woolies-wintermeesterklas met Nic van Wyk, aangebied deur Minki van der Westhuizen.
Kom kry inspirasie en slim planne vir vinnige, maklike en smaaklike maaltye wat kleur en geur aan jou winterspyskaart sal gee.